
DISSERTATIO 


i 


INAUGURALIS, 


DE 

AQUIS  MINERALIBUS, 

ET  EARUM  USU  IN  MEDICINA. 


Thoma  Harland  Auctore. 


Aqua,  dum  per  terras  percolatur,  etiam  dum 
per  aera  descendit,  multis  obviam  it,  quae  solven¬ 
di  potestatem  habet.  Hinc  natura  nullam  dedit 
puram ;  tamen  in  aqua  communi  res  alienae  valde 
minutae  sunt,  et  ejus  usum  in  potu,  in  arte  coqui¬ 
naria,  multisque  caeteris  vitae  muneribus,  non  pro¬ 
hibent. 

A 

DE  AQUIS  MINERALIBUS, 


Minerales,  Medicinales  et  Salubres  appellantur 
eae  aquae,  quae  sensuum  externorum  organa  vehe¬ 
menter  afficiunt;  quae  in  diaeta  plane  inutiles 
sunt ;  quaeque  in  humanum  corpus  tales  edunt 
effectus,  ut  in  morbis  medendis  exhiberi  possent. 

Alium  fontem,  quod  ad  odorem  et  saporem, 
multum  ab  alio  differre  notum  esse,  usque  a  prin¬ 
cipio  mundi,  verisimile  est ;  sed  longum  praeteri- 
isse  tempus,  antequam  causae,  quae  aliquas  reddi¬ 
dere  aquas  olfactui  et  gustui  tam  ingratas  recte 
intellectae  fuerunt.  Neque  hoc  mirum,  cum  con¬ 
sideremus,  homines,  in  primis  saeculis,  animos  in¬ 
tendere  magis  ad  investigandum  quodcunque  ad 
vitam  alendam,  eamque  jucundam  reddendam, 
necessarium  sit,  quam  ad  qualitates  explorandas 
fontium  quos  naturae  instinctus  esse  noxios  sum- 
monuit.  Postquam  gens  humana,  olim  sine  ulla 
certa  sede,  vaga,  in  oppida  convenerant,  artes  que 
colere  inceptum  est,  major  inter  aquas  observata 
est  varietas,  melioraque  earum  bonitatis  indicia 
tandem  in  lucem  prolata.  In  vasis,  post  multa¬ 
rum  ebullitionem  aquarum,  materia  terrea  relin¬ 
quitur;  et  quo  durior  et  amarior  aqua,  eo  plus 
hujus  materiae  repertum  est.  Aquam,  igne  ad- 

moto,  penitus  expellere,  solidumque  residuum  ex 
diversis  fontibus  comparare,  primus  gradus  in 
aquarum  mineralium  analysi  dici  potest.  Deinde 
experimentis  accuratioribus,  comprobatum  est,  ha¬ 
rum  virtutes  pendere,  non  ex  permistione  unius, 
sed  multarum  rerum;  quae,  tunc  temporis,  sul¬ 
phur,  alumen,  sal,  nitrum,  et  bitumen  nomina 
obtinuere.  Chemia  severior,  veterum  nuper  de¬ 
texit  errores,  et  aperte  ostendit  fontes  medicinales 
aeres  seu  gasia ,  multa  salina,  terrea  et  metallica 

V. 

continere,  de  quibus,  suo  loco,  loquendum  est. 

Quamvis  aquarum  salubrium  natura  tamdiu 
latuit,  eas  in  medicina,  magnis  pollere  virtutibus, 
jamdudum  notum  erat  ab  aetatibus  valde  remotis. 
Fors  eas  primo  indicasse  videtur,  in  ulceribus, 
aliisque  vitiis  externis  sanandis ;  postea,  instinctus 
naturalis  monita  esse  vana,  suspicio  nata  est,  et 
interne  sumptas  aquas  tam  insuaves,  non  tantum 
corpori  non  esse  inimicas,  sed  cum  a  sano  statu 
deflexisset,  eas  prsestantissima  esse  auxilia  inven¬ 
tum  est.  Hoc  verum  probavit  experientia,  ita  ut 
morbum  vix  invenias,  quem  alio  alterove  tempore 
his  remediis  tractare  homines  non  conati  sunt. 
Inter  antiquos  haec  prius  apud  vulgus  multum 


4 


DE  AQUIS  MINERALIBUS, 


usurpata  fuerunt,  quam  eis  medici  attentionem 
adhibuerunt ;  imo,  illos  pro  nihilo,  aut  saltem  pro 
parvo  habuisse,  haud  absimile  est;  nam  si  qui 
fontes  medicinales  veteribus  cogniti  fuerunt  dis¬ 
cere  vellemus,  scripta,  non  medicorum,  sed  histo¬ 
ricorum  consulenda  sunt. 

Hippocrates  *  eas  laudat  aquas  “  quae  ex 
sublimibus  locis  et  terrae  tumulis  profluunt.”  Quae 
“  dulces  sunt  et  albae,  per  hyemem  calidae,  per 
aestatem  frigidae.”  Multum  eas  reprobat,  quae 
existunt  ubi  “  ferrum  nascitur  aut  aes,  aut  argen¬ 
tum,  aut  aurum,  aut  sulphur,  aut  bitumen,  aut 
nitrum.”  Tamen  aquam  duram  in  diaeta  inuti¬ 
lissimam,  in  alvi  solutione  prodesse  fatetur. 

Quid  de  hac  re  dicit  A.  Corn.  Celsus  brevi¬ 
ter,  suis  verbis,  exprimi  potest.  “  Alvum  astrin¬ 
gunt  panis  ex  siligine . et  aqua  dura,  id  est, 

quae  tarde  putrescit  +.”  Galenus  de  aquarum 
salubrium  usu  vix  ullam  facit  mentionem ;  dum 

Vitruvius,  qui  sub  Imperatore  Augusto  vix- 

* 

isse  creditur,  alias  quidem  balneis  utiles  tradit. 


*  De  Aere,  Aquis,  et  Locig. 

- 

t  Lib.  ii.  cap.  xxx. 

alias  potationibus,  quae  nimirum  purgando,  inte¬ 
rioribus  corporis  vitiis  medentur  * 

Plinius  f  omnes  fontes  minerales,  in  quacun¬ 
que  orbis  terrarum  regione,  maxime  notatu  dignos, 
multosque  morbos  enumerat,  qui,  eis  adhibitis, 
evanescere  solebant. 

Illorum  notitia  paulatim  aucta  est ;  medici 
Graeci,  Arabesque,  Actius  Oribasius,  Avi- 
cenna,  Rhazes,  eos  interdum  exhibuerunt ;  et 
cum  artes  scientiaeque,  e  patria  pulsae,  longo  post 
tempore,  Italiam  revisere  ausae  sunt,  tanti  existi¬ 
mabantur  aquae  medicinales,  ut  auctor  eruditus  || 
hujus  aevi,  haud  minus  quam  trecenta  et  quinde¬ 
cim  esse  mala  memorat,  quae  illis  remediis  vinci 
possunt. 

Quandoquidem  sine  discrimine  usurpata,  opti¬ 
ma  remedia  infestissima  fieri  venena,  procul  du- 


*  Lib.  viii.  cap.  iii. 
t  Hist.  Nat.  Lib.  xxxi.  passim. 

+  De  Balneis  omnia  quas  exstant  apud  Graecos, 
Latinos,  et  Arabes.  Venet.  1553. 

Ii  Andreas  Baccius,  apud  Sixtum  Quintum  Pont. 
Max.  medicus,  qui  libros  septem  de  Thermis  scripsit. 
Ed.  Yenetiis  1588. 

bio  est,  igitur  perpaucos  morborum,  in  quibus 

fontes  minerales  maxime  valent,  exponere,  quan- 

* 

tum  hujus  dissertationis  limites  sinent,  opus  erit 
non  prorsus  inutile ;  sed  prius  nonnihil  dicam  de 
talium  aquarum  natura. 


COMPOSITIO  ET  ANALYSIS. 

Variae  substantiae  quas  in  Aquis  Mineralibus 
chemici  detexerunt,  illae  sunt : 

1.  Gasia — Oxygenium,  Nitrogenium,  Hydro- 
genium.  Sulphuratum. 

2.  Acida — Carbonicum,  Sulphurosum,  Bora- 
cicum. 

...  \.  y 

3.  Terr^: — Silica. 

4.  Sales — Sulphates  Sodae,  Calcis,  Magnesiae, 
Aluminae,  Ferri ;  Nitrutes  Potassae,  Calcis,  Mag¬ 
nesiae;  Carbonates  Sodae,  Ammoniae,  Calcis, 
Magnesiae,  Ferri;  Sulphureta  Sodae,  Calcis; 
Subboras  Sodae  #. 

*  Sulphatem  ammoniae,  et  muriates  potassae,  am¬ 
moniae,  barytae,  aluminae,  manganesi,  interdum  adesse 
quidam  dicunt.  Sed  hoc  minus  certum. 

Hae  inter  se  miscentur,  et  nullae  sunt  Aquae 
Minerales  quae  ex  uno  tantum  constant ;  plerum¬ 
que  quinque,  ’vel  sex,  vel  plura  continent,  tam 
multis  rationibus  conjuncta,  ut  eas  in  ullum  ordi¬ 
nem  redigere,  primo  aspectu,  difficillimum  vide¬ 
retur.  Sed  ut  fere  semper  ex  permistione  praeci¬ 
pue  unius  rei  cuj  usque  fontis  qualitates  pendent, 
omnes  in  duas  classes,  scilicet,  Aquas  frigidas 
et  calidas ;  et  in  quatuor  ordines,  nempe.  Aci¬ 
dulas,  Chalybias  seu  Ferratas,  Sulphureas,  et  Sa¬ 
linas,  divisi  sunt. 

Aquae  acidulae,  ex  acidulo  sapore  quem  gustui 
impertit  acidum  carbonicum,  nomen  habent. 

Aquae  Sulphureae,  sic  appellantur,  ab  odore  et 
sapore  gasis  hydrogenii  sulphurati. 

Aquas  Chalybeias,  sapor  ferri  stypticus  satis 
demonstrat. 

Aquas  Salinas,  sapores  salsi,  acres,  et  austeri 
indicant. 

In  Aqua  Minerali  exploranda,  ut  aeres  quos 
continet  pernoscamus  imprimis  necesse  est ;  quia 
hi  praesentes,  solida  soluta  tenere  saepe  valent. 

Oxygenium  perraro  in  fontibus  invenimus.  Si 

aer,  qui  per  ebullitionem  extricatur,  colligatur,  et 
sulphurato  hydro -sulphureto  potassae  vel  calcis 
absorbeatur,  illud  gas  esse  oxygeniiim  testatur. 

Nitrogenium  omnino  iis  rationibus  quae  alia 
detegunt  gasia,  haud  afficitur.  Nihilominus,  flam¬ 
mam  extinguit,  aere  communi  levius  extat,  atque 
pondere  specifico,  scilicet,  levitatis  suae  mensura, 
haud  aegre  distinguitur.  Porro,  cum  duplice  oxy- 
genii  volumine  super  aquam  potassae  explosum, 
acidum  nitricum  gignit. 

Hydrogenii  sulphurati  multa  sunt  signa.  Ovo¬ 
rum  putrentium  odorem  exhalat.  Argentum  et 
hydrargyrum  nigrum  reddit.  Infusis  vegetabili¬ 
bus  subrubrum  dat  colorem.  Cum  plumbi  acetate, 
et  argenti  nitrate  praecipitata  nigra,  cum  arsenici 
salibus,  flavi  coloris,  edit.  In  vase  paululum  sul¬ 
phuris  deponitur. 

Acidum  carbonicum  detegunt,  species  sub- 
bulliens  quam  exhibet  aqua  in  vasa  vitrea  trans¬ 
fusa  ;  inebriandi  vis,  cum  magna  copia  potatur : 
solutio  calcis,  vel  barytae  cum  eo  praeeipitata  fa¬ 
ciunt,  quae  alicui  acidorum  fortiorum  permista, 
effervescunt  et  solvuntur. 

Acidum  sulphurosum  fontibus  prope  montes 

igneos  inest.  Infusis  coeruleis  colorem  adimit,  et 
oxygenio  ex  aere  absorpto,  paulatim  acidum  sul- 
phuricum  fit. 

In  solidis  indagandis,  vaporet  aqua,  ut  ejus 
moles  minuatur :  nam  ita  mutationes,  quas  gig¬ 
nunt  indices,  “  testes ”  dicti,  magis  manifestae 

-  .  -  '  r ;  UK3 

sunt. 

■  t,  f  _  .  •  _ p  r 

Acidum  boracicum  raro,  nisi  in  aliquot  Italiae 
lacubus,  reperitur.  Cum  ad  siccitatem  vaporet 
aqua,  emicant  acidi  laminae  albae  et  nitidae,  quae 
cum  alkalibus  coalescunt :  salesque  inde  formati, 
in  alcohole  soluti,  ejus  flammam  colore  vividi 
tingunt. 

Potassa  raro,  et  Soda  saepissime,  nunquam  au¬ 
tem  liberae,  in  aqua  inveniuntur.  Curcumae  in- 
fuso  utriusque  sales  fuscum  impertiunt  colorem. 
Murias  platini  cum  illa  statim  praecipitatum  dat ; 
ab  hac  nil  mutatur. 

Ammonia,  acido  carbonico  conjuncta,  interdum 
observatur.  Eam  detegunt  murias  hydrargyri,  et 
sulphas  cupri,  priore  praecipitatum  album,  poste¬ 
riore  coeruleum  edente.  Cum  massa  sicca  obtine¬ 
tur,  si  aqua  potassae  in  eam  infunditur,  odor  per¬ 
cipitur  ammoniacus,  et  superimposita  lamina  vi¬ 
li 

trea  acido  muriatico  humectata,  superficies  salis 
concreti  albi  paululum  accipit. 

Silicam  et  aquae  calidae  et  frigidae  solutam  reti¬ 
nent,  quod  ex  permistione  subcarbonatis  potassae 
pendere  docemur ;  sed  hoc  negat  Murray 
Vaporatione  modica  terra  dejicitur,  quae,  calore 
per  fistulam  fusoriam  admoto,  in  vitrum  liquescit. 

Calx,  cujus  sales  duras  efficiunt  aquas,  adeo 
acidum  oxalicum  appetit,  ut  ei  prae  caeteris  sese 
semper  adjungat.  Acida  autem  potentiora  in  id 
quod  formant  agunt,  et  vel  praecipitatum  fieri  pro¬ 
hibent,  vel  praecipitatum  extemplo  solvunt.  Ut 
his  incommodis  caveatur,  oxalate  potassae  vel  am- 
moniae  potius  utimur. 

Magnesiae  salina  hoc  modo  deteguntur;  sub- 
carbonatem  ammoniae  adde ;  adhuc  limpida  restat 
aqua,  tum  phosphatem  sodae  injice,  statim  album 
fit  praecipitatum. 

Aluminam  ex  suis  compositis  dejiciunt  carbo- 
nas  et  murias  magnesiae,  murias  calcis,  succinas 
ammoni^e. 


*  “  Elements  of  Chemistry,1,  vol.  ii.  p.  282. 

Ferrum  produnt  infusum  gallarum  et  prussias 
potassae.  Aquae  chalybeias  admistis,  illo  nigrum, 
hoc  pulchrum  cyaneum  exhibente  colorem.  Si, 
postquam  aqua  decocta  fuerit,  amissus  sit  color, 
carhonatem,  sin  maneat,  sulphatem,  exstitisse 
constat. 

Sulphates  adesse  etiam  in  minima  quantitate, 

* 

testatur  murias  barytae. 

Muriatum  indicia  sunt,  acetas,  nitras  vel  sul- 
phas  argenti.  Praecipitata  fiunt,  primo  alba,  luce 
exposita  nigra  evadentia. 

Nitra tes  inter  et  alios  sales  dignoscere  difficile 
est.  Hos  praecipitare  aquam  colare,  eamque  ad 
siccitatem  vaporare  oportet.  In  residuum  acido 
sulphurico  forti  perfuso,  acidi  nitrosi  vapores  evo¬ 
lant. 

Carbonates  indicant  aqua  calcis  et  barytee. 

-  *  ..  i 

Praecipitata  facta  in  acido  muriatico  cum  effer¬ 
vescentia  solvuntur.  Carbonates  alcalini  infuso¬ 
rum  vegetabilium  colorem  mutant  in  viridem  aut 
fuscum.  Carbonates  terrei  et  metallici,  postquam 
pars  aquae  vaporando  expulsa  sit,  ad  vasis  fundum 
dejiciuntur. 

Sulphure ti  signa  sunt ;  adjecto  acido  sulphurico, 

multum  gasis  hydrogenii  sulphurati  extricatur, 
sulphas  nascitur,  et  sulphur  deponitur. 

Hactenus  breviter  de  aquarum  mineralium 
analysi. 

De  hac  re  fusius  disserere ;  diversas  rationes, 
quibus  singulas  materiarum  solidarum  accuratius 
explorarentur,  et  omnes  indices  enumerare ;  ple- 
rosque  fontium  aut  in  Britannia,  aut  in  aliis  Eu¬ 
ropae  partibus  maximas,  laudatos  recensere,  quon¬ 
dam  meum  erat  propositum ; — sed  hoc  vetant  hu¬ 
jus  tractatus  limites.  Quamobrem  inter  loquen¬ 
dum  de  morbis,  quibus  fontes  salubres  auxilian¬ 
tur,  eorum  tantum  quos  aegri  multi  frequentare 
solent  mentionem  faciam. 


DE  USU  IN  MEDICINA. 

;  ■  •  >  .  -  t  r. 

“  Nullus  ex  Hippocratis  Apborismis  justior 
est,  quam  in  quo  deplorat  tantum  temporis  requiri 
ad  stabiliendam  veritatem  in  medicina,  et  tantum 
impendere  erroris,  periculum  etiam,  cum  videmur 

ipsam  experientiam  sequi*.”  Nihil  hoc  magis 
declarat  quam  magna  opinionum  diversitas  quae 
inter  medicos  obtinet,  quod  ad  vires  aquarum  mi¬ 
neralium  medicinales.  Alii  eas  esse  universa  re¬ 
media  putant,  dum  alii  in  morbis  curandis  nul¬ 
los  edere  effectus,  non  minus  strenue  affirmant. 
Nulli  horum  summa  est  danda  fides ;  nam  nemo 
negare  potest,  curationem,  quae  contigit  dum  ad 
fontem  salubrem  commoratur  aeger,  non  prorsus 
virtutibus  aquae  tribuendam  esse.  Praeter  has 
solers  medicus  44  levationem  aegritudinis  in  dua¬ 
bus  rebus  ponit,  avocatione  a  cogitanda  molestia, 
et  revocatione  ad  contemplandas  voluptates  f 
simul  et  observantia  regiminis  vitee,  mutatio  coeli, 
migratio  ex  urbe  ad  rus,  exercitatio  quotidiana 
sub  dio,  ejusque  frequens  proles,  longus  et  placi¬ 
dus  somnus,  corpus  ad  sanitatem  restituere  non 
parum  conferunt.  Contra,  hee  aquae  procul  a  fonte 
in  usum  adhibitae,  aut  etiam  similes  arte  paratae, 
malo  exitum  reddere  felicem  saepe  juvant. 


*  Heberd.  Comment.  in  Morbos,  c.  xiii. 
t  Cicero. 

Ut  oirniia  medicamenta  omnibus  morbis  idonea 
non  sunt,  sic  omnes  aquae  minerales  in  omnibus 
vitiis  non  aeque  efficaces  sunt :  immo,  inconsulte 
exhibitae,  plus  injuriae  quam  boni  inferre  possunt. 
Si  ad  eas  inscius  medicus  gegrotum  mitteret,  su¬ 
bitoque  hic  moreretur,  ille  non  suge  inconsideran¬ 
tiae,  sed  aquae  noxiae  mortem  ascribit,  et  omnes 
qui  ab  eo  dissentiunt  mendaces  et  empiricos  nun¬ 
cupat.  Tantopere  nolunt  homines  culpas  agno¬ 
scere,  et  justa  libra,  suas  cum  aliorum  opinionibus 
pendere,  ut  potius  quam  se  in  errorem  incidisse 
fateantur,  naturam  falsam  esse  oportet. 

Hepatitis  sese  in  conspectum  dat  sub  duobus 
formis,  acuta  et  chronica ,  seu  vetusta . 

Acuta  illis  stipatur  signis  quas  gravem  in¬ 
flammationem  comitantur,  et  mature,  ut  alia? 
phlegmasiae,  copiosam  sanguinis  detractionem, 
caeteraque  remedia  antiphlogistica  exigit,  ne  in 
suppurationem,  gangraenam  aut  hepatitidem  ve¬ 
tustam  desinat. 

Vetusta  tardiorem  tenet  cursum,  raro  est 
subito  letbalis,  saepius  per  plures  menses,  vel 
unum  alterumve  annum  miseram  aegro  praebet 
vitam,  et  tandem  hydropem  febremque  hecticam 

inducit,  quae  eum  e  medio  tollunt.  Facies  icterici 
coloris,  macies  ;  urina  rubra ;  ardor  in  mingendo ; 
alvus  astricta,  aliquando  praeter  naturam  soluta; 
animus  demissus ;  dolor,  tumor  et  durities  in  hy¬ 
pochondrio  dextro ;  pedum  oedema,  inter  sympto¬ 
mata  maxime  eminentia  sunt. 

Qui  ex  frigidis  in  calidas  migrarunt  regiones, 
qui  liquoribus  spirituosis  dediti  sunt,  et  ebrietati 
indulgent,  huic  morbo  obnoxiores  sunt. 

Causae  praecipuae  quae  ad  Hepatitidem  vetustam 
ciendum  conspirant,  sunt ;  animi  affectus,  hepa¬ 
titis  acuta,  febres  intermittentes  et  remittentes, 
frigus  corpori  diutino  calore  debilitato  admotum ; 
ultima  frequentissima  est,  saltem  sub  sole  ardente, 
in  terris  ubi  potissimum  saevit  morbus ;  et  ratio 
in  promptu  est.  Quam  arcte  inter  se  consentiunt 
cutis  et  hepar  Doctor  Johnson *  *  pulchre  et 
clare  demonstravit.  Calor  utriusque  secretiones 
auget,  et  vasa  quae  eas  effundunt  valde  debilitat : 
frigore  superficei  sudanti  applicato,  constricta  et 
quasi  torpida  fiunt  ejus  vasa  extrema,  et  per  con¬ 
sensum  hepar  suis  muneribus  impar  redditur. 

■  - . .  .  ■ — — -  — 


*  “  On  the  Influence  of  Tropical  Climates,”  &c. 

Hepatitidem  chronicam  ex  nimia  secretione 
oriri  vulgo  opinio  est,  et  eam  nausea,  vomitus  bi¬ 
liosus,  color  flavus  oculorum,  primo  comprobare 
videntur.  Tamen  haec  ex  bile  in  duodeni  supe¬ 
riore  parte  coacervata,  quae  motu  antiperistaltico 
in  ventriculum  iter  facit,  originem  ducunt.  Illam 
minui,  et  quodammodo  vitiari,  nunc  inter  medicos 
consensum  est.  Cum  adhuc  plus  functionis  lae¬ 
sionis  organicae  malum  est,  hepatis  sanam  resti¬ 
tuere  conditionem  fere  semper  possumus ;  sed 
cum  tument  hypochondria,  cum  vespere  advenit 
febris,  cum  urgent  diarrhoea,  dyspnoea,  tussisque 
molesta,  remedia  optima  saepe  inutilia  fiunt. 

Ad  hunc  morbum  medendum,  glandula,  ut 
priorem  suam  recuperet  actionem  excitari  debet, 
sed  hoc  caute  et  lente  perficiendum  est.  Hunc 
ad  finem  mitissimi  tantum  stimuli  accommodati 

.  A.  ,-i  -  A  -  L  '  .  .  G  r  >5  «N  ft 

sunt ;  tales  sunt  aquae  minerales.  Aquae  salinae 

* 

primas  vias  exonerant,  alvum  leniter  movent*  et 
in  intestina  bilis  descensum  eliciunt.  Usus  quo¬ 
tidianus  per  plures  menses  corpus  non  infirmat; 
contra,  ei  novum  impertit  vigorem.  Aquae,  quae 
praeter  alcalinos  sales,  ferrum  quoque  continent, 
fortasse  utiliores  sunt.  Thermae  halitum  cuticu- 

larem  et  per  consensum  secretionem  biliarem  pro¬ 
movent. 

Bathonia  *  et  Cheltenham  +,  hujus  aqu^e  inter¬ 
ne,  illius  interne  et  externe  usurpatas,  eximias 
meruerunt  laudes ;  et  multi,  qui  ex  India  Orien¬ 
tali  domum  regressi  sunt,  valetudinem  non  posse 
integrum  fieri  credunt,  nisi  ad  alterutrum  horum 
fontium  per  unam  aestatem  commorentur. 

Rheumatismus  et  Podagra  primo  febriles 
sunt, et  toto  corpori  inhaerent;  dein  in  aliis  partibus 
exterioribus,  prae  caeteris  sese  infigunt,  easque  ri¬ 
gidas  et  debiles  efficiunt.  Abscedente  febre  mul- 


*  Aquae  Bathoniae  inter  chalybeias  recensentur,  sed 
plus  ex  calore,  quam  ex  rebus  in  eis  solutis  vires  salu¬ 
bres  accipiunt.  Calor  ad  gradum  116  Fahrenheiti 
attingit.  In  congio  aquae  inveniuntur — acidi  carbonici 
9.6  pollices  cubici,  carb.  calcis  grana  6.4,  sulph.  sodae 
12,  sulph.  calcis  72,  mur.  sodae  26.4,  carb.  ferri  .016, 
silicae  1.6 ;  secundum  Phillips. 

t  Hujus  oppidi  aquae  salinae  sunt.  Ex  congio  aquae 
obtinemus  nitrogenii  12  pollices  cubici,  acid.  carbon. 
30.3  p.  cub.,  gasis  hydr.  sulphurati  3  p.  cub.,  carb. 
magnes,  gr.  12.5,  sulph.  sodae  48,  sulph.  calcis  40,  mur. 
sodae  5,  mur.  magnes.  12.5,  carb.  ferri  5.  Fothergill. 

tum  prosunt  balnea  calida,  qualia  ad  Bathoniam 
et  Buxton  *  habemus. 

Phthisin  Pulmonalem  confirmatam  nullis 
remediis  debellandam  esse, medicina  invite  fatetur. 
Morbo  appropinquante,  aquae  t  Bristolianae  ejus 

gressui  obstitisse  dicuntur ;  desinente,  sympto- 

\ 

mata  hectica  levant*  sitim,  calorem  urentem  in 
pedibus  et  manibus,  nocturnosque  sudores,  cohi¬ 
bent  vel  moderantur. 

Paralysis. — Abolitio  vel  diminutio  sensuaet 
motus  in  una  vel  pluribus  corporis  partibus  qua&- 
dam  vitia  comitari  solent ;  et  illa  saepe  perstant 
post  quam  haec  omnino  cessaverint.  Bivq  ex 


*  Haec  aqua  gradus  82  caloris  Habet.  In  congio  con¬ 
tinentur, 

Gasis  nitrogenii...2  pol.  cub.  Mur.  sodae...  1.7  gr. 

Carb.  calcis......  10.5  gr.  Carb.  ferri...  0.25. 

Sulph.  calcis.....  2.5.  Pearson 

t  Tepidae  sunt,  calor  74m  gradum  attinet,  interne 
tantum  usurpantur.  In  congio  inveniuntur, 

Acid.  carbon — 30  pol.  cub.  Sulph.  calcis  11.7  gr. 

Carb.  calcis . 13.5  gr.  Mur.  sodae . A. 

Sulph.  sodae  .....11.2.  Magnes . 7.25. 

Carrick 

nntlia  in  membra  pigra  perfuso,  thermae  Batho- 
niae  diu  usitatae,  vires  amissas  haud  raro  instau¬ 
rant.  Sin  vertigo,  tinnitus  aurium,  aliaque  san¬ 
guinis  aucti  versus  caput  fluxus  praenuncia  appa¬ 
reant,  ex  his  desistere,  et  aquas  salinas,  ut  Ep- 
som  enses *  *,  prescribere  debemus. 

In  Hypochondriasi  et  Dyspepsia  laudatae 
sunt  et  aquae  calidae,  et  acidulae,  et  salinae,  et  sul¬ 
phureae,  et  chalybeiae.  Apud  Bristoliam,  apud  Ba- 
thoniam,  apud  Buxton,  apud  Tunbridge  +,  apud 
Epsom,  apud  Harrowgate +,  neque  minus  apud 

9 

*  Nemo,  quantum  scio,  accuratam  hujus  aquae  sus¬ 
cepit  analysin  ;  nemini  ignotum  est  eam  multum  sulph. 
magnesiae  continere. 

t  Haec  aqua  est  ferrata.  Congius  continet, 

Gas.  nitrog.  ...  5  pol.  cub.  Mur.  sodae  ....  0.5  gr. 

Acid.  carb.  ...  .10.6  - magnes.  .  .  2.2 

Sulph.  calcis  . .  .  1.25  gr.  Carb.  ferri . 1. 

J  Ejus  fontes  sulphurei  sunt.  Congius,  secundem 
Gaunett,  continet, 

Gas.  nitrog.  ...  7  pol.  c.  Sulph.  magnes.  .  .  10.5  gr„ 

Aq.  carb . 8  Mur.  sodae  ....  615,5 

- - hyd.  sulph.  19  - magnes.  .  .  .  91. 

Carb.  magnes.  . .  5.5  gr. - calcis  ......  13 

- - calcis  ...  18.5. 

Scarburgum  nostrum,  dyspepticos  invenies, quorum 
quisque  suum  extollit  fontem.  A11  ut  stimulan¬ 
tia,  sive  ut  laxantia,  sive  ut  tonica  agant,  omnes 
symptomata  molestissima  fugare,  secretiones  bonae 
alimenti  concoctioni  adeo  necessarias  promovere, 
et  demum  ventriculo  ipso  novum  robur  reddere, 
sine  dubio  est.  Ad  hunc  effectum  item  conferunt 
ambulatio  vel  equitatio  per  rus  amoenum,  variaque 
oblectamenta  quae  animum  ex  metu  et  moestitia 
avertunt. 

Chlorosis.- — Quantum  in  chlorosi  valent  aquae 
salubres  bene  testari  possunt  virgines  debiles,  pal¬ 
lidae,  hebetes,  quibus  fibra  musculosa  flaccescit  et 
mollitur,  et  aquae  inter  cutem  corpori  foedam  spe¬ 
ciem  dat,  quibus  vultus  subflavus  est,  et  quas  do¬ 
lor  lumborum  coxarum  que,  dyspnoea,  palpitatio 
cordis,  et  syncope  vexant.  Aquis  Bathoniae  in¬ 
terne  et  externe,  vel  aquis  ferratis  ad  Tunbridge 
interne  adhibitis,  gradatim  haec  omnia  evanescunt, 
et  puellae  alacres  et  validae  formam  teretem,  et 
nitidam,  venustissimumque  oris  colorem  adipis¬ 
cuntur. 

,  •  ... 

Scrophula. — Quam  difficulter  scrophula  ulli 
auscultat  medelae,  nemo  ignorat.  Cum  viscera  in- 

terna  obsidet,  serius  ocyusve  lethalis  est ;  cum  se 
externe  prodit,  perpaucis  potimur  remediis  quae 
eis  aliquid  boni  ferunt.  In  Ophthalmia  chronica, 
Strumosa  dicta,  oculi,  aqua  Malvernensi  loti#,  con¬ 
valescunt,  visumque  sanum  recuperant.  In  ul¬ 
ceribus  profundis  quae  haec  diathesis  alit,  idem 
latex  purus  ne  nimis  copiose  effluat  pus  prohibet, 
foetorem  emendat,  et  demum  ipsa  ulcera  sanat. 
Aquae  apud  Moffatt  et  Cheltenham  tumores 
glandularum,  ex  hac  causa  provenientes,  sine 
suppuratione  discusserunt ;  quin  hac  causa  fontes 
Scarburgi  adeo  celebres  facti  sunt,  ut  ego,  ne  ni¬ 
mis  laudassae  viderer,  nominare  sat  esse  puto. 

Calculus. — Utrum  lithonthriptica  calculos 
in  renibus  et  vesica  penitus  solvere  valeant,  in¬ 
certum  est.  Lithonthriptica  symptomatum  gra- 


*  Omnium  aquarum  naturalium  hujus  insulae  haec  est 
purissima ;  tantulum  rerum  externarum  continet  ut  eas 
detegere  indices  non  possunt. 

t  In  ordine  sulphurearum  haec  aqua  suum  tenet  lo¬ 
cum.  Dr  Gaenett  in  congio  invenit, 

Gasis  nitrog.  .  .  .  4  p.  c.  Gasis  hyd.  sulph.  .  .  10  p.  c. 

- - acid.  carb.  .  5  Mur.  sodae . 36  gr„ 


22  DE  AQUIS  MINERALIBUS, 

viorum  multa  lenire,  aliaque  funditus  tollere,  ne¬ 
mini  dubium  est.  Solutionem  tamen  non  facile 
posse  fieri  judicamus,  quia  diversi  calculi  ex  di¬ 
versis  componuntur  materiis,  quia  singuli  saepe 
ex  duabus  vel  tribus  substantiis,  in  laminis  con¬ 
centricis  dispositis,  constant,  quia  corpore  extracti, 
aliquando  in  eos  potentissima  solventia  non,  nisi 
aegre,  agunt.  Subinde  autem  accidere  credendum 
est,  si  quid  fidei  in  medicorum  scriptis,  aut  in 
aegrorum  dictis  habeamus.  Olim  acriora,  nuper 
mitiora  plus  usurpantur ;  et  ut  haec  fere  semper 
adhibentur  magna  cum  copia  aquae,  haud  parum 
virtutum  ex  ea  pendere  videtur.  Aquae  purissi¬ 
mae  naturales,  inter  quas  insignes  sunt  JMalvern, 
et  Buxton,  maximum  lenimen  suppeditant ;  do¬ 
lorem  minuunt,  urinam  limpidam  reddunt,  fluxum 
sanguineum  (si  adsit),  reprimunt,  et  vires  corporis 
labentes  corroborant.  Sic  miseri  quos  aeque  mors 
ac  sectio  terruerant,  ad  vitae  voluptates  fruendas, 
et  ad  ejus  munera  fungenda,  idonei  fiunt. 

Vitia  Cutis  chronica,  cum  saevissime  pre¬ 
munt,  nunc  misericordiam,  nunc  fastidium  mo¬ 
vent.  Qui  his  malis  laborant  amicorum  societate 
privati,  impensius  suam  infelicem  sentiunt  sor- 

tem ;  eo  magis  quod,  in  quibusdam,  plurima  artis 
subsidia  minimo  sint  usui,  et  quanquam  signis 
infestissimis  opitulentur;  haec,  omissis  medica¬ 
mentis,  ad  redeundum  proclivia  sunt.  Hinc  spes 

\ 

aegro  adempta,  hinc  opprobrium  immeritum  me¬ 
dico  adscriptum. 

Celeberrimum  in  bis  morbis  curandis  nomen  ob¬ 
tinuere  aquae  salino-sulphureae.  Fontes  Harrow- 
gatenses  omnes  alios  in  Britannia  antecedunt ;  et 
eos  non  indigne  tanti  fieri  docent  multi  mortales, 
qui  ad  vicum  vicinum  quotannis  catervatim  con¬ 
gregantur. 

In  ordine  Papularum,  cl.  W ill an  dux  species 
Pruriginis,  scilicet,  Formicans  et  Senilis ,  inter 
squamas,  Lepra ,  et  inter  pustulas,  Impetigo , 
postquam  omnia  irriserint  alia  remedia,  gradatim 
decedunt  his  aquis,  tam  ex  potu  quam  sub  forma 
balnei  usurpatis  *. 

Vermes  in  intestinis,  sine  ullo  incommodo,  per 


*  Haec  tria  selegi  genera,  non  quia  in  illis  tantum  pro¬ 
sunt  aquae  salubres,  sed  quia  ea  inter  contumacissima  re¬ 
censentur,  et  ut  manifestius  aquae  sulphureae  usum  osten¬ 
derem,  quae  si  in  gravioribus  morbis  efficaces  sunt,  multo 
facilius  ejusdem  classis  leviores  arcere  credimus. 

longam  vitam  raris  quibusdam  exemplis  perstant. 
Plerumque  tamen  multa  signa  quas  periculum 
minantur,  hsec  animalia  produnt.  Anthelmintica 
fere  innumera  diversis  temporibus,  olim  in  lucem 
prolata,  nunquam  certos  et  aequabiles  produxerunt 
effectus,  nisi  in  manibus  eorum  qui  ea  primo 
contra  vermes  laudavere.  Nuper  oleum  volatile 
pini  purissimum,  ex  auctoritate  Professoris  Ha- 
milton*,  dummodo  satis  datum  sit  (scilicet, 
una  ad  tres  uncias,  pro  re  nata),  certissime  taenias 
et  lumbricos  necat,  forasque  expellit.  Dr  Neal  f 
egregia  memorat  exempla,  in  quibus  vermes  di¬ 
versorum  generum  ab  haustibus  fontium  Harrow- 
gatensium  eliminati  fuerunt ;  et  Home  \  sic  dicit, 
“  In  ascaridibus  summum  remedium  est  aqua  sul¬ 
phurea,  salina,  vici  Harrowgate  dicti,  superne  et 
inferne  administrata.” 


*  Audi  Praelectiones. 

t  Spadacrene  Eboracensis,  in  Vol.  i.  of  u  Short  on 
Mineral  Waters,”  4to,  p.  186;  et  Dr  Fenwick  Med. 
Chir.  Trans. 

ff  f  f  9'?  m  f  f  JfffVi  »f  <•  V 1  f  i  r  PQ  fYlp  'tfTt  f  i 

t  Principia  Medicinae,  p.  306. 

